Hic tonus orditur modulamina musica primus. Subsequitur ptongus numero vel lege secundus. Tertius impigit Christumque resurgere fingit. Succedit quartus simulans in carmine planctus. Ostendit quintus quam sit quisquis tumet imus. Si cupis affectum pietatis respice sextum. Insinuat flatum cum donis septimus almum. Octavus sanctos omnes docet esse beatos.